
РЕПУБЛИКА БЪЛГАРИЯ
МИНИСТЕРСТВО НА КУЛТУРАТА
 
З А П О В Е Д
№  РД 09………./……………….2020 г.
 
На основание чл. 13д, ал. 2, т. 2 от Закона за професионалното образование и обучение, при спазване изискванията на чл. 66, ал. 1 и 2 от Административнопроцесуалния кодекс и във връзка с осигуряването на обучението по учебен предмет
         У Т В Ъ Р Ж Д А В А М
 
Учебна програма за отраслова професионална подготовка по учебен предмет „Компютърна графика“ за професия код 211010 „Художник-изящни изкуства“ от професионално направление код 211 „Изящни изкуства“, професия код 214 „Дизайнер“ от професионално направление код 214 „Дизайн“,  професия код 215010 „Лютиер“ и професия код 215070 „Художник-приложни изкуства“ от професионално направление код 215 „Приложни изкуства и занаяти“, съгласно приложението. 
Учебната програма  влиза в сила от учебната 2020/2021 година.
БОИЛ  БАНОВ
Министър на  културата

МИНИСТЕРСТВО НА КУЛТУРАТА



УЧЕБНА ПРОГРАМА
за отраслова професионална подготовка

„КОМПЮТЪРНА ГРАФИКА“

Утвърдена със Заповед  №  РД ... ……………….2020 г.

						София, 2020 г.


I. ЦЕЛИ И ЗАДАЧИ НА ДИСЦИПЛИНАТА

Изучаването на „Компютърна графика“ като учебен предмет е пряко свързано със спецификата на обучението в училищата по изкуствата. Обучението подпомага изграждането на технически навици и умения за използването на компютърните технологии като помощно средство при реализацията на творчески проекти.
Съдържанието на учебния предмет разкрива възможности за разработване на много варианти на проектите, бързина и точност при реализацията на задачите; развива абстрактното мислене и фантазията. Създават се умения за самостоятелна учебна и творческа работа с използване на компютърни технологии.
Обучението по предмета „Компютърна графика“ се извършва във взаимодействие с учебните предмети: Информатика, Информационни технологии и др.
Формирането на професионални знания и умения по учебния предмет е възоснова на усвояването на специфичните за компютърните технологии терминология, методология и основните принципи на работа с хардуер и софтуер. 

Основна цел: Да развие техническите способности на учениците, както и умението им да използват компютърни технологии като помощно средство за доразвиване и реализация на собствените им творчески умения в професионалната област.
За постигането на тази основна цел е необходимо изпълнението на следните подцели:
· Овладяване техническите средства на компютърните технологии;
· Спазване на хигиенни и безопасни условия на труд.
· Активизиране на познавателните възможности;
· Развитие на способност за анализиране на компютърни произведения;
· Изграждане на естетическо чувство и критерии при работа с готови програмни решения;
· Развитие на способностите за самостоятелно ориентиране и работа в непозната програмна среда;
· Обогатяване на представите и въображението; 
· Създаване на навици за системен труд и формиране на качества у личността: наблюдателност, комбинативност, целенасоченост, естетически критерии и оценка, творческо мислене.
Поради спецификата на учебната програма в отделните специалности на гимназиите по изкуства, изучаването на компютърни програми може да започва още в 8 кл. В тази връзка учителите са свободни да адаптират настоящата програма, като надграждат знанията по компютърна графика по време на учебния процес. 

II. КРАТКИ МЕТОДИЧЕСКИ УКАЗАНИЯ
Приложният характер на учебния предмет изисква обучението да се провежда в специално модерно оборудвани за целта компютърни кабинети със самостоятелно компютърно работно място за всеки ученик и за учителя; подходящо осветление; помагала и пособия, необходими са и дидактически материали. Уроците се провеждат в кабинет, оборудван с терминални станции и сървър.

III. СТРУКТУРА НА ДИСЦИПЛИНАТА
Изучава се в занятия по групи от XI КЛАС и XII КЛАС.
XI КЛАС – ЗИП - 72 часа, по 2 часа седмично
XII КЛАС – ЗИП - 58 часа, по 2 часа седмично

IV. РАЗПРЕДЕЛЕНИЕ НА МАТЕРИАЛА
Учебното съдържание е структурирано в раздели и теми. За всеки раздел са определени общият брой часове и примерните теми. Учителят конкретизира броя на учебните часове за всяка тема в съответствие с посочените за раздела. За постигане на целите учебните часове се разпределят за: нови знания, упражнения, преговор и оценяване.

РАЗДЕЛ I. ИНСТРУКТАЖ
Тема 1: Здравословна работа с компютър
Тема 2: Ергономичен дизайн на компютърно работно място
Тема 3: Правила за работа в компютърния кабинет и училищната мрежа


РАЗДЕЛ II. РАБОТА С КОМПЮТЪР – ВХОДНО НИВО
Тема 1: Специализирани цифрови програми за графична обработка – векторна и растерна.
Тема 2: Работа с офис програми.

РАЗДЕЛ III. ОСНОВИ НА КОМПЮТЪРНАТА ГРАФИКА
Тема 1: Основни понятия в компютърната графика

РАЗДЕЛ IV. ВЕКТОРНА ГРАФИКА
Тема 1: Характеристики на векторната графика
Тема 2: Характеристика на векторните обекти и приложение в проектирането по специален предмет.
Тема 3: Съвременни графични редактори за векторна графика.



РАЗДЕЛ V. ГРАФИЧЕН РЕДАКТОР ЗА ВЕКТОРНА ГРАФИКА
Тема 1: Работен екран на програмата Illustrator или CorelDRAW

Тема 2: Публикуване в онлайн библиотека

РАЗДЕЛ I. ИНСТРУКТАЖ
Тема 1: Здравословна работа с компютър
Тема 2: Правила за работа в компютърния кабинет и училищната мрежа

РАЗДЕЛ II. РАСТЕРНА ГРАФИКА – ВХОДНО НИВО
Тема 1: Основни понятия.
Тема 2: Приложение на растерната графика в проектирането по специален предмет. 
Тема 3: Компютърно цветознание – CMYK цветови модел

РАЗДЕЛ III. ГРАФИЧЕН РЕДАКТОР ЗА РАСТЕРНА ГРАФИКА
Тема 1: Работен екран на програмата Adobe PhotoShop
Тема 2: Терминология 
Тема 3: Основи на слоевете 
Тема 4: Работа със селекции 
Тема 5: Ретуширане и поправка 
Тема 6: Основни фотокорекции 
Тема 7: Маски и канали 
Тема 8: Коригиране и подобряване на цифрови фотографии (ретуширане)
Тема 9: Използване на специални ефекти

РАЗДЕЛ IV. ОНЛАЙН ОБУЧЕНИЕ
Тема 1: Онлайн ресурси за самоподготовка
Тема 2: Работа с непознат софтуер
Тема 3: Съвременни графични редактори – характеристики и приложения (реферат).

РАЗДЕЛ V. ИНТЕРАКТИВНА МУЛТИМЕДИЯ
Тема 1: Софтуер за проследяване на екрана
Тема 2: Технология за създаване на лична презентация или онлайн урок

